ai4bharat/Pralekha huggingface dataset:
نوجوانوں کے امور اور کھیل کود کی وزارت
نوجوانوں کے اُمور اور کھیلوں کی وزارت نے کوڈوانٹرنیشنل فیڈریشن انڈیا کو قومی اسپورٹس فیڈریشن کے طور پر تسلیم کیا
نئی دہلی۔06؍مارچ۔نوجوانوں کے امور اور کھیلوں کی وزارت نے کوڈو انٹرنیشنل فیڈریشن انڈیا  کو فوری اثر کے ساتھ عارضی طور پر قومی اسپورٹس فیڈریشن کے طور پر تسلیم کرلیا ہے۔ تسلیم کئے جانے کی یہ گرانٹ،نیشنل اسپورٹس ڈیولپمنٹ کوڈ آف انڈیا، 2011 جس میں وقتاً فوقتاً ترمیم کی جاتی ہے، کی تجاویز پر تعمیل کی رو سے عطا کی گئی ہے۔ اس گرانٹ کا مطلب ہے کہ کے آئی ایف آئی ایسوسی ایشن اب ہندوستان میں کوڈو اسپورٹ کے پروموشن اور فروغ کے لئے اہم کردار نبھا سکے گی۔
کوڈو اسپورٹ کو ‘‘دیگر’’ کھیلوں کے زمرے میں رکھا گیا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ش ت ۔ع ن
U- 1418
(Visitor Counter : 54
وزارتِ تعلیم
مرکزی وزیر تعلیم ، جناب رمیش پوکھریال 'نشنک' نے آئی آئی ای ایس ٹی ، شب پور میں ڈی ایس ٹی - آئی آئی ای ایس ٹی شمسی پی وی ہب کا ورچوئل وسیلے سے افتتاح کیا
نئی دہلی،27؍اکتوبر، مرکزی وزیر تعلیم ، جناب رمیش پوکھریال 'نشنک' نے آج ورچوئل وسیلے سے آئی آئی ای ایس ٹی ، شب پور میں ڈی ایس ٹی - آئی آئی ای ایس ٹی شمسی پی وی ہب کا افتتاح کیا۔
پروفیسر آشوتوش شرما ، سکریٹری ، سائنس اور ٹکنالوجی ، وزارت سائنس و ٹکنالوجی، پروفیسر ڈاکٹر پرتھاسارتھی چکرورتی ، ڈائریکٹر ، آئی آئی ای ایس ٹی ، شب پور، ڈاکٹر واسودیو کے آترے ، چیئر پرسن ، بورڈ آف گورنرز ، آئی آئی ای ایس ٹی ، شب پور، جناب گنیش چودھری ، منیجنگ ڈائریکٹر وکرم سولر لمیٹڈ ، وکرم گروپ ، بھارت نے اس پروگرام میں شرکت کی۔
وزیر موصوف نے اس موقع پر خطاب کرتے ہوئے کہا کہ ڈی ایس ٹی۔ آئی آئی ای ایس ٹی شمسی پی وی ہب ، جو بھارت میں اپنی نوعیت کا پہلا ہب ہے ، بھارت سرکار کے شعبہ سائنس و ٹکنالوجی  کی تحقیق و ترقی کے لیے فیاضانہ اعانت کی بدولت آئی ای ای ایس ٹی ، شب پور میں آئی ای ای ایس ٹی ، شب پور میں گرین انرجی اینڈ سینسر سسٹم کے مرکز کے تحت قائم کیا گیا ہے۔ انھوں نے بتایا کہ 2018 میں آئی آئی ای ایس ٹی ، شب پور میں شمسی توانائی اور شمسی توانائی سیل کے میدان میں جدید تحقیق کی حوصلہ افزائی اور مدد کرنے کے لیے ، ڈی ایس ٹی نے "ڈی ایس ٹی - آئی آئی ای ایس ٹی شمسی پی وی ہب" کے نام سے ایک مرکزی ہب بنانے کے لیے انسٹی ٹیوٹ کو نئی گرانٹس دیں تاکہ اس ہب میں عالمی سطح کی تحقیقی سہولیات فراہم کرائی جاسکیں اور وہ تحقیق کے مرکزی نوڈ کی حیثیت سے کام کریں نیز پورے مشرقی بھارت اور شمال مشرقی خطے کے لیے شمسی توانائی ، شمسی خلیوں کی خصوصیت اور شمسی خلیات کی جانچ ، شمسی پی وی ماڈیول اور شمسی پی وی نظام کے شمسی فوٹو وولٹیک اور شمسی توانائی شعبے میں علوم کو ترویج دیں ۔
انھوں نے مزید کہا کہ یہ مرکز فوسل ایندھن کی توانائی سے شمسی توانائی کے منظرنامے کی سمت منتقلی کے لیے قومی اور مقامی صنعتوں ، تحقیقی اداروں اور "میک ان انڈیا مشن" کے تحت اسٹارٹ اپس کو ساتھ لانے میں مدد دے گا۔
وزیر موصوف نے کہا کہ بھارت کے مشرقی اور شمال مشرقی خطوں میں متعدد صنعتیں اور تحقیقی تنظیمیں، جو شمسی توانائی سے متعلق سرگرمیوں میں مصروف ہیں، ان کے اس ریسرچ یونٹ سے بہت فائدہ اٹھانے کا امکان ہے۔ انھوں نے مزید کہا کہ اس ڈی ایس ٹی۔ آئی آئی ای ایس ٹی شمسی ہب کے ساتھ براہ راست بات چیت سے دیسی جانکاری کی منتقلی اور شمسی خلیوں اور سولر پی وی ماڈیولز اور سسٹمز کی تیاری، خصوصیات اور جانچ کے لیے تربیت کی جاسکے گی کیونکہ اس خطے میں کہیں اور ایسی سہولت دستیاب نہیں ہے۔
انھوں نے کہا کہ مغربی بنگال اور پورے مشرقی اور شمال مشرقی خطے کے اعلی تعلیمی اداروں کے طلبا اور ریسرچ فیلو اس سولر ہب میں تجربہ حاصل کرسکیں گے ۔ہب کی طرف سے پیش کیے جانے والے بہترین تربیتی پروگرام بھی سرکار کے اسکل انڈیا مشن کے لیے مہمیز ثابت ہوں گے۔ انھوں نے مزید کہا کہ ان تربیتی ماڈیولز کو شمسی توانائی اور شمسی توانائی سے متعلق فوٹو وولٹیک شعبے میں علوم کی ترویج و تقویت کے لیے مرتب کیا جائے گا تاکہ مستقبل میں وہ بھارت میں دیسی توانائی کی ترقی اور شمسی توانائی کے استعمال میں اپنا کردار ادا کرسکیں۔

U. 6749
(Visitor Counter : 77
بھارتی چناؤ کمیشن
بھارت کے انتخابی کمیشن میں کنٹرول روم کا قیام
نئیدہلی۔21؍مئی۔ نرواچن سدن میں ووٹ ڈالنے کیلئے کام میں لائی گئی ای وی ایم سے متعلق شکایات کی نگرانی کیلئے 24 گھنٹے چلنے والا ای وی کنٹرول روم قائم کیا گیا ہے۔ اسٹرانگ روم ، اسٹرانگ روم کی سلامتی، اسٹرانگ روم کے نزدیک امیدواران کے ذریعے اپنے ایجنٹوں کو تعینات کیے جانے کی اجازت، سی سی ٹی وی کی نگرانی، کسی بھی ای وی ایم کو کہیں لے جانے یا لانے اور ای وی ایم سے متعلق ووٹوں کی گنتی کے دوران کسی طرح کی کوئی شکایت کے سلسلے میں اس کنٹرول روم میں اطلاع دی جاسکتی ہے۔ جس کا رابطہ نمبر 011-23052123  ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔۔ع ن
U-2170
(Visitor Counter : 84
صدر جمہوریہ کا سکریٹریٹ
صدر جمہوریہ ہند 20 نومبر کو انڈین نیول اکیڈمی کو پریزیڈنٹس کلر پیش کریں گے
نئی دلّی، 18 نومبر /صدر جمہوریہ ہند جناب رام ناتھ کووند 19 اور 20 نومبر، 2019 کو کیرل کا دورہ کریں گے۔ 20 نومبر، 2019 کو وہ ایژہی مالا میں انڈین نیول اکیڈمی کو پریزیڈنٹس کلر تفویض کریں گے۔
۔۔۔۔۔۔
U.5171
(Visitor Counter : 22
سٹرک ٹرانسپورٹ اور شاہراہوں کی وزارت
جناب نتن گڈکری نے مہاراشٹرکے احمد نگرمیں قومی شاہراہ 61 پر 331.17 کروڑ روپے کےسطح زمین سے بلند 4 لین والے فلائی اوور کی تعمیر کا افتتاح کیا
جدید انفراسٹرکچر کی تعمیر کے ذریعہ احمد نگر شہر کی ترقی کو تیز کرتے ہوئے، روڈ ٹرانسپورٹ اور شاہراہوں کے مرکزی وزیر جناب نتن گڈکری نے آج مہاراشٹرکے احمد نگر میں قومی شاہراہ-61 پر 3.8 کلومیٹر طویل 331.17 کروڑ روپے کی لاگت سے سطح زمین سے بلند چار لین والے فلائی اوور کی تعمیر کا افتتاح کیا۔
یہ فلائی اوور مقامی ٹریفک اور قومی شاہراہ کی ٹریفک کو الگ کر دے گا جس سے شہر میں ٹریفک کا مسئلہ حل ہو گا اور حادثات کی تعداد کو کم کرنے میں مدد ملے گی۔ سفر زیادہ محفوظ ہوگا نیز وقت اور ایندھن کی بچت ہوگی، جس سے احمد نگر شہر میں آلودگی کو کم کرنے میں مدد ملے گی۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
12720
(Visitor Counter : 65
نوجوانوں کے امور اور کھیل کود کی وزارت
کرنل راٹھور کی برطانیہ کے کھیلوں کے سکریٹری سے نشانے بازی کو 2022 کے دولت مشترکہ کھیلوں کا ایک حصہ بنائے رکھنے کی اپیل
نئی دہلی،11؍مئی،نوجوانوں کے امور اور کھیلوں کےو زیر کرنل راجیہ وردھن راٹھور نے برطانیہ کے کلچر ، میڈیا اور اسپورٹس کے سکریٹری آف اسٹیٹ ایم پی میٹ ہین کوک سے اپیل کی ہے کہ وہ نشانے بازی کو دولت مشترکہ کھیلوں کے 2022 ایڈیشن کا ایک حصہ بنائے رکھنے کو یقینی بنانے میں فوری مداخلت کریں۔ کرنل راٹھور نے آج یہ معاملہ یہاں اس وقت اٹھایا جب بھارت کے دورے پر آئے میٹ ہین کوک نے ان سے ملاقات کی۔ ڈیڑھ گھنٹے تک چلی میٹنگ کے دوران فریقین نے کھیل کے شعبے میں دونوں ملکوں کے رشتوں میں مزید مضبوطی لانے کے لئے کھیلوں میں امداد باہمی پر تبادلہ خیال کیا۔
کرنل راٹھور نے بھارت میں کھیلوں کے فروغ کے لئے کئے جارہے اقدامات کے بارے میں برطانیہ کے وزیر کو جانکاری دی اور ’کھیلو انڈیا ‘اسکیم کے بارے میں انہیں تفصیلی معلومات دی۔ انہوں نے کہا کہ اسکیم کا مقصد انتہائی نو عمری میں صلاحیت کو پروان چڑھانا اور حکومت سے مناسب مالی مدد کے ذریعے ایک مقررہ وقت میں اسے مزید تربیت دینا ہے۔
کرنل راٹھور نے برطانیہ کے کھلاڑیوں اور وہاں کے کوچوں کو بھارت کا دورہ کرنے کی دعوت دی اور کہا کہ غیر منقطع کھیلوں کی سرگرمیوں سے متعلق دونوں ملکوں کی موسمی تبدیلیوں سے وہ فائدہ اٹھائیں۔ انہوں نے برطانیہ کے وزیر سے یہ اپیل بھی کی کہ دونوں ملکوں کے کھیلوں کی ترقی کے پروگرام کے درمیان کسی معاہدے کے امکان کو تلاش کیا جائے۔
برطانیہ کے وزیر آئندہ کرکٹ عالمی کپ اور 2022 کے دولت مشترکہ کھیلوں کو فروغ دینے کے لئے بھارت کے دورے پر یہاں آئے ہوئے ہیں۔
۔۔۔۔۔۔۔۔۔۔۔
U-2529
(Visitor Counter : 49
وزیراعظم کا دفتر
وزیر اعظم نے نانک شاہی سمت 555 کے آغاز پر سکھ برادری کو مبارک باد دی
وزیر اعظم جناب نریندر مودی نے نانک شاہی سمت 555 کے آغاز پر دنیا بھر کی سکھ برادری کو مبارکباد دی ہے۔
وزیر اعظم نے ٹویٹ کیا؛
’’نانک شاہی سمت 555 کے آغاز پر دنیا بھر کی سکھ برادری کو مبارکباد۔ آنے والا سال خوشیوں، شاندار صحت اور خوشحالی سے مالامال ہو۔‘‘
وزارت دفاع
ڈی آر ڈی او نے آئی ٹی آر، چاندی پور سے لائیو فضائی نشانوں کے خلاف جدید ترین فوری ردعمل کرتے ہوئے سطح سے فضا میں مار کرنے والے میزائلوں کا کامیاب فضائی تجربہ کیا
نئی دہلی،04 اگست /ڈیفینس ریسرچ ڈیولپمنٹ آرگنائزیشن  نے آج انٹی گریٹڈ ٹیسٹ رینج  چاندی پور سے لائیو فضائی نشانوں کے خلاف جدید ترین فوری رد عمل کرتےہوئے سطح سے فضا میں مار کرنے والے میزائل  کا کامیاب فضائی تجربہ کیا۔
ڈی آر ڈی او کے ذریعے تیار کیے گئے دو میزائلوں کا نشانوں کو انگیج کرنے کے مکمل مشن مقاصد کو پورا کرتے ہوئے دو لائیو نشانوں کے خلاف تجربہ کیا گیا۔ جدید ترین ٹکنالوجی والا کیو آر ایس اے ایم مختلف رینج اور اونچائیوں پر نشانوں کو انگیج کر سکتا ہے۔ اس سسٹم کا گاڑی پر ماؤنٹ کیے گئے راڈار اور لانچر پر میزائل کا اس کی تمام خصوصیات کے ساتھ تجربہ کیا گیا۔
اس سسٹم میں ملک کے اندر تیار کیے گئے راڈار ، انرشیئل نیوی گیشن سسٹم ، ڈاٹا لنک اور آر ایف سیکر لگائے گئے ہیں۔
اس پورے مشن کو مختلف الیکٹرو آپٹیکل ٹریکنگ سسٹمز ، راڈار سسٹمز اور ٹیلی میٹری سسٹمز کے ذریعے کیپچر کیا گیا۔
یہ سسٹم بہت کم مدت میں رد عمل کرنےاور تحقیق اور تلاش کرنے کی صلاحیت کے ساتھ تیار کیا جا رہا ہے۔
رکشا منتری جناب راج ناتھ سنگھ نے اس اہم سنگ میل کو حاصل کرنے کے لیے ڈی آر ڈی او اور صنعتوں کو مبارکباد پیش کی ہے۔
وزارت خزانہ
محکمہ انکم ٹیکس کی جانب سے ٹیکس دہندگان کو سہولیات فراہم کرانے کے لیےنیاای فائلنگ پورٹل 7 جون 2021 کو لانچ کیا گیا
کئی طرح کی نئی خصوصیات متعارف کرائی گئیں
آئی ٹی آر کی مفت تیاری کے لیےانٹرایکٹیوسافٹ ویئر بھی دستیاب
ٹیکس دہندگان کی مدد کےلئے نئے کال سنٹرکا بھی قیام
نئی دہلی، 05 جون:
انکم ٹیکس محکمے نے 07 جون 2021 کو اپنا نیا ای- فائلنگ پورٹل لانچ کیا۔ www.incometax.gov.in نئے ای- فائلنگ پورٹل سے ٹیکس دہندگان کوآسان اور جدید ترین سہولیات کے ساتھ ساتھ شاندراتجربہ حاصل ہو گا۔ نئے پورٹل کی کچھ جھلکیاں ذیل میں تفصیل سے دی جا رہی ہیں:
- اس نئے پورٹل کو فوری طور پر انکم ٹیکس ریٹرن فائل کرنے سے مربوط کیا گیا ہے تاکہ ٹیکس دہندگان کو تیزی کے ساتھ رقم واپس کی جا سکے۔
- ٹیکس دہندگان کو آسانی کے ساتھ ہر طرح کی اطلاعات فراہم کرانے کیلئے رابطہ اور اپ لوڈز یا التوا کی معاملات کی تفصیل ایک ہی ڈیش بورڈ پر دستاب ہوگی۔
- آئی ٹی آر 1 ، 4  اور آئی ٹی آر 2  کے ٹیکس دہندگان کی مدد کے لئے باہم اثر پزیر سوالات کے ساتھ ہی آئی ٹی آر تیار کرنے کے لیےمفت سافٹ ویئر کوبھی دستیاب کرایا جا رہا ہے۔ آئی ٹی آر 3 ، 5 ، 6 ، 7 کی تیاری کے لئے جلد ہی سہولت مہیا کردی جائے گی۔
- ٹیکس دہندگان تنخواہ، مکانات و جائیداد ، کاروبار/ پیشہ سمیت آمدنی کی تفصیلات فراہم کرنے کے لئے اپنے پروفائل کو تیزی سے اپ ڈیٹ کرسکیں گے جو ان کےآئی ٹی آر کو پہلے سے بھرنے میں استعمال ہوں گے۔ ٹی ڈی ایس اور ایس ایف ٹی کے اسٹیٹمنٹ اپلوڈ ہونے کے بعد تنخواہ سے حاصل ہونے والی آمدنی، سود، منافع اور سرمایہ کی پوری تفصیلات اس پر دستیاب ہوں گی ۔
- ٹیکس دہندگان کے سوالات کے فوری جوابات اور ان کی مدد کے لئے نیا کال سینٹربنایا گیا ہے۔ تفصیلی سوالات، صارف کے مینول، ویڈیوز اور چیٹ بوٹ/ لائیو ایجنٹ کی بھی فراہمی کرائی گئی ہے۔
- انکم ٹیکس فارم جمع کروانے، ٹیکس کی معلومات رکھنے والے پیشہ وروں کو شامل کرنے ، فیس لیس سکروٹنی میں نوٹسوں پر جوابات جمع کروانے یا اپیلوں کی سہولت بھی دستیاب ہوگی۔
یہ پوری طرح واضح کیا جارہا ہے کہ ٹیکس کی ادائیگی کرنے والوں کو کسی بھی قسم کی پریشانی سے بچانے کے لئے ایڈوانس ٹیکس کی قسط کی تاریخ کے بعد نیا ٹیکس ادائیگی کا نظام 18 جون 2021 کو شروع کیا جائے گا۔ ایک موبائل ایپ کو بھی پورٹل کے ابتدائی آغاز کے بعد لانچ کیا جائے گا ، تاکہ ٹیکس دہندگان مختلف خصوصیات سے واقف ہوسکیں۔مختلف خصوصیات سے واقف ہونے کے سلسلے میں نئے نظام سے آگہی حاصل کرنےمیں کچھ وقت لگ سکتا ہے۔لہذا ،محکمہ تمام ہی ٹیکس دہندگان/ اسٹیک ہولڈرز سےان ابتدائی ایام میں تھوڑا انتظار کرنے کی درخواست کرتا ہے اس وقت تک جب تک نیا پورٹل لانچ نہ ہوجائے اور ان امور کی انجام دہی کے دوران دوسری سرگرمیاں بھی جاری رہیں گی کیونکہ یہ ایک انتہائی اہم معاملہ ہے۔ٹیکس دہندگان اور دیگر اسٹیک ہولڈرز کو آسانی بہم پہنچانے کے لیےیہ سی بی ڈی ٹی کی دوسری اہم پہل ہے۔
ش ح۔ س ک
U-5201
(Visitor Counter : 152
شمال مشرقی ریاستوں کی ترقی کی وزارت
تریپورہ کے وزیراعلیٰ جناب بپلب کمار دیب نے شمال مشرقی ریاستوں کی ترقی کے وزیر ڈاکٹر جتیندر سنگھ سے ملاقات کی
ریاست میں ترقیاتی پروجیکٹوں سے متعلق مختلف معاملات پر بات چیت کی گئی
نئی دہلی۔25؍نومبر۔تریپورہ کے وزیراعلیٰ جناب بپلب کمار دیب نے آج مرکزی وزیر مملکت  شمال مشرقی خطے کے محکمے  ، وزیراعظم کے دفتر میں وزیر مملکت، عملے ، عوامی شکایات، پنشن، ایٹمی توانائی اور خلا ءکے وزیر مملکت ڈاکٹر جتیندر سنگھ سے ملاقات کی اور ریاست میں ترقیاتی پروجیکٹوں اور سول سروسز سے متعلق بہت سے معاملات پر تبادلہ خیال کیا۔
ڈاکٹر جتیندر سنگھ نے جناب بپلب کمار دیب کو بنگلہ دیش کے لئے سب سے پہلی ٹرین کی ریل پٹری کی تعمیر کی پیش رفت کے بارے میں بتایا جو ریاست کی راجدھانی اگرتلہ سے شروع ہوگی۔ وہ وزیراعلیٰ کے علم میں یہ بات بھی لائے کہ خلا ء کے محکمے نے این آئی ٹی اگرتلہ کے کیمپس میں ، شمال مشرق میں اب تک کا پہلا تحقیق ومطالعے کا مرکز قائم کیا ہے۔
وزیراعلیٰ نے شمال مشرقی ریاستوں کی ترقی کے وزیرکو بنیادی ڈھانچے سے متعلق پروجیکٹوں کی ایک فہرست بھی سونپی جو خاص طور پر سڑکوں اور عمارتوں سے متعلق ہے ، جس کے لئے انہوں نے شمال مشرقی ریاستوں اور شمال مشرقی کونسل  کی ترقی کی وزارت سے مالی مدد بھی مانگی تھی ۔ شمال مشرقی ریاستوں کی ترقی کے مرکزی وزیر نے کہا کہ مودی حکومت ہمیشہ ہی شمال مشرقی ریاستوں کو ہر قسم کی مدد فراہم کرنے کے معاملے میں نرم رو رہی ہے۔انہوں نے تریپورہ اور شمال مشرقی خطے کے محکمے کی وزارت کے افسران کے درمیان ایک میٹنگ کے انعقاد کی ہدایت جاری کیں تاکہ ریاست کی طرف سے پیش کی گئی تجاویز پر غور وخوض کیا جاسکے۔
میٹنگ کے دوران تریپورہ کے وزیراعلیٰ نے ڈاکٹر جتیندر سنگھ کو ریاست کے خدمات سے متعلق کچھ معاملات سے آگاہ کیا۔ انہوں نے ریاست میں کچھ سول سروسز کے افسران کی تعیناتی کے بارے میں بھی ڈاکٹر جتیندر سنگھ کو بتایا۔ ڈاکٹر جتیندر سنگھ نے ان کی بات کا یہ کہتے ہوئے جواب دیا کہ جہاں تک ممکن ہے پوسٹ و ٹیلی گراف کا محکمہ ریاستی سرکار کی درخواست پر عمل کرنے کی کوشش کریگا۔
۔۔۔۔۔۔۔۔۔۔۔۔۔۔۔۔۔۔۔۔۔۔
U-5363
(Visitor Counter : 50
نوجوانوں کے امور اور کھیل کود کی وزارت
ایک بہتر اور خوشحال نئے ہندوستان کی تعمیر میں سوامی وویکانند کی تعلیم کا اہم رول ہے
’سوامی وویکانند:دی گائیڈنگ اسپرِٹ فار نیو انڈیا‘کے عنوان سے اس ویبنار کا انعقاد این وائی کے ایس اُڈیشہ کے اشتراک سے پی آئی بھی اور آر او بی بھوبنیشور نے کیا
نئی دہلی،11؍جنوری؍2022:
نیشنل یوتھ ڈے 2022ء کے موقع پر نہرو یووا کیندر سنگٹھن کے تعاون سے پریس انفارمیشن بیورو اور ریجنل آؤٹ ریچ بیورونے ’’سوامی وویکا نند:دی گائیڈنگ اسپرٹ فار نیو انڈیا‘‘کے عنوان سے ایک ویبنار کا انعقاد کیا ، جس میں ماہرین نے کہا کہ ایک بہتر اور خوشحال نئے ہندوستان کی تعمیر میں سوامی وویکانند کی تعلیمات کا ایک اہم رول ہے۔
ویبنار میں حصہ لیتے ہوئے آر او بی بھوبنیشور کے ایڈیشنل ڈائریکٹر جنرل جناب اکھل کمار مشرا نے سوامی وویکا نند کی تین اہم تعلیمات پر روشنی ڈالی۔اول خود پر اعتماد پر کرنا، دوئم دماغ نہیں، دل کی پیروی کرنا اور سوئم یہ کہ نہ توتلاش کرنا اور نہ ہی نظر انداز کرنا، بلکہ چیزوں کو ٹھیک اسی شکل میں قبول کرنا ، جس طرح وہ آتی ہیں۔
ممتاز ادیب اور روحانی مفکر جناب وشنو پرساد نندا نے سوامی وویکانند کی زندگی اور تعلیمات کے بارے میں گفتگو کی اور کہا کہ سوامی جی نے ہندوستان اور مغربی دنیا کے دیگر ممالک کے درمیان ایک پل قائم کیا تھا۔ انہوں نے کہا ’’سوامی جی سناتن مذہب کے پیغام کو پوری دنیا تک لے گئے اور ہمیشہ دلتوں کے حقوق کے لئے کھڑے رہے۔‘‘ جناب نندا نے مزید کہا کہ سوامی جی نے عالمی بھائی چارے کا پیغام پوری دنیا میں پھیلایا۔
بزرگ صحافی جناب گرو کلیان مہاپاترا نے اِس بات پر تفصیل سے روشنی ڈالی کہ کس طرح سوامی جی کے راستے اور پالیسیاں ایک خوشحال نئے ہندوستان کی تعمیر میں تعاون دے سکتی ہے۔انہوں نے کہا ’’سوامی جی کی تعلیمات ہمیشہ زندہ رہیں گی، ان کی کل بھی اہمیت تھی اور آج بھی اہمیت ہے۔اگر ہم سوامی کے طور طریقوں اور پالیسیوں پر عمل پیرا ہوں گے تو ہم ایک نئے ہندوستان کی تعمیر کے اہل ہو سکیں گے۔
جناب مہاپاترا نے نوجوانوں کی ترقی پر توجہ مرکز کرنے والی پالیسیاں لے کر آنے کےلئے حکومت ہند کا شکریہ ادا کیا۔ جناب مہاپاترا نے زور دے کر یہ بات کہی کہ وزیر اعظم جناب نریندر مودی کی قیادت میں حکومت نوجوانوں کےلئے نئے پروگرام اور منصوبے لے کر آرہی ہے، جو قوم کا مستقبل ہے۔ انہوں نے یہ بھی کہا کہ حکومت سوامی وویکا نند کے اصولوں پر بھی عمل کررہی ہے۔
ویبنار میں مختلف اضلاع کے نہرو یووا کیندر سنگٹھن کے عہدیداران اور نوجوان ممبروں کے ساتھ ریاست میں وزارت اطلاعات و نشریات کی تمام میڈیا اکائیوں کے حکام نے شرکت کی۔
بجلی کی وزارت
این ایچ پی سی نے مالی سال 21-2020 میں اب تک کا سب سے زیادہ 3233کروڑ روپئے کا منافع کمایا
بھارت کی اہم ہائیڈور پاور کمپنی اور بجلی کی وزارت کے تحت ‘منی رتن ’ کٹیگری -1 انٹرپرائز این ایچ پی سی لمیٹیڈ نے مالی سال 21-2020 کے لئے اپنے آڈٹ شدہ مالی نتائج کا اعلان کردیا ہے۔ کمپنی کے بورڈ آف ڈائرکٹرز نے کل اپنی میٹنگ میں مالی سال 21-2020 کے لئے آڈٹ شدہ مالی نتائج کو منظوری دےدی ۔
این ایچ پی سی نے مالی سال 21-2020 میں تنہا پچھلے مالی سال کے 3007.17 کروڑ روپئے کے مقابلے میں ٹیکس کے بعد 3233.37 کروڑ روپئے کا اب تک کا سب سے زیادہ خالص منافع درج کیا ہے۔ مالی سال 21-2020 کےلئے آپریشن سے 8506.58 کروڑ روپئے کا ریونیو حاصل ہوا جبکہ پچھلے مالی سال میں یہ 8735.15 کروڑ روپئے تھا۔ 21-2020 کے لئے مجموعی خالص منافع 3582.13 کروڑ روپئے رہا جبکہ 20-2019 میں یہ 3344.91 کروڑ روپئے تھا۔ 21-2020 میں گروپ کی مجموعی آمدنی 10705.04 کروڑ روپئے تھی جبکہ 20-2019 میں 10776.64 کروڑروپئے تھی۔
کووڈ-19 وبا کے جاری رہنے کے باوجود این ایچ پی سی کے پاور اسٹیشنوں نے مالی سال 21-2020 میں 24471 ملین یونٹ  بجلی پیدا کی۔
بورڈ آف ڈائرکٹرز نے مالی سال 21-2020 کے لئے فی شیئر 0.35 روپئے کے حتمی منافع کی سفارش کی ہے۔ یہ کمپنی کے ذریعہ مارچ 2021 میں فی شیئر 1.25 روپئے دیئے گئے عبوری منافع کے علاوہ ہے۔ مالی سال 21-2020 کے لئے مجموعی منافع ادائیگی 1607.21 کروڑ روپئے ہے جبکہ مالی سال 20-2019 کے لئے مجموعی منافع ادائیگی 1506.76 کروڑ روپئے تھی ۔ این ایچ پی سی کے آج کی تاریخ میں تقریباً 7 لاکھ شیئر ہولڈر ہیں۔ این ایچ پی سی کے سی ایم ڈی جناب اے کے سگھ نے کہا کہ کووڈ-19 وبا جاری رہنے کے باوجود این ایچ پی سی جارحانہ طریقہ سے توسیعی کا کام کررہی ہے اور کمپنی کا منصوبہ ہائیڈور پاور کی ترقی کے بنیادی کاروبار کے ساتھ ساتھ آل انڈیا سطح پر اپنے شمسی اور ہوا سے پیدا ہونے والی توانائی کے پورٹ فولیو کی توسیع کرنی ہے۔ انہوں نے کہا کہ پچھلے مالی سال میں این ایچ پی سی نے 4134 میگاواٹ کی کل انسٹالڈصلاحیت کے ساتھ پانچ پروجیکٹوں کو لاگو کرنے کے لئے مفاہمتی قراردادپر دستخط کئے ہیں اور ہم ان پروجیکٹوں کو مقررہ وقت پر پورا کرنے پر توجہ دے رہے ہیں۔
این ایچ پی سی نے پن بجلی ، شمسی اور ہوا سے پیدا ہونے والی بجلی کے پروجیکٹوں کی ترقی کے لئے نئے امکانات تلاش کرنے کی سمت میں ہر سطح پر متعلقہ افسران کے ساتھ مقالمے کئے ہیں۔ این ایچ پی سی نے حال ہی میں 850 میگاواٹ کی ریٹل ہائیڈروالیکٹرک پروجیکٹ کو نافذ کرنے کے لئے جموں و کشمیر اسٹیٹ پاور ڈیولپمنٹ کارپوریشن لمیٹیڈ  کےساتھ ایک جوائنٹ وینچر کمپنی ، ریٹل ہائیڈور الیکٹرک پاور کارپوریشن لمیٹیڈ تشکیل دی ہے۔ این ایچ پی سی نے سکم میں 120 میگاواٹ کی رنگٹ اسٹیج -IV ہائیڈرو الیکٹرک پروجیکٹ کے فروغ کے لئے جل پاور کارپوریشن لمیٹیڈ کو تحویل میں لیا ہے۔
کابینہ
کابینہ نے بھارتی فضائیہ کے لیے ہندوستان ایروناٹکس لمیٹڈ  سے 83 ہلکے لڑاکا طیاروں ’تیجس‘ کی خریداری کی منظوری دی ہے۔
نئیدہلی،13جنوری،2021، مرکزی کابینہ کی آج 13 جنوری کو نئی دہلی میں وزیر اعظم کی صدارت میں میٹنگ ہوئی جس میں 45696 کروڑ روپئے کی مالیت کے 73 ایل سی اے تیجس ایم کے-1 اے لڑاکا طیارے اور 10 ایل سی اے تیجس ایم کے-1 تربیتی طیارے نیز 1202 کروڑ روپئے کی بنیادی ڈھانچے کے ڈیزائن اور ترقی کی منظوری دی ہے۔
ہلکا لڑاکا طیارہ ایم کے-1 اے کا ڈیزائن اندرون ملک تیار کیا گیا ہے اور یہیں اسے ترقی دے کر جدید 4+ جنریشن لڑاکا طیارے کے طور پر تیار کیا گیا ہے۔ اس طیارے کو بہت سی اہم خصوصیات سے لیس کیا گیا ہے، مثلاً ایکٹیو الیکٹرانیکلی اسٹینڈ آرے  راڈار، بیونڈ ویژول رینج  میزائل، الیکٹرانک وارفیئر  سوٹ اور فضاء سے فضاء میں ایندھن بھرنے کی سہولت۔ یہ طیارہ بھارتی فضائیہ کی آپریشنل ضرورتوں کو پورا کرے گا۔یہ طیارہ بھارت میں ڈیزائن کئے گئے، فروغ دیئے گئے اور تیار کئے گئے لڑاکا طیاروں کے زمرے کا پہلا طیارہ ہے جس میں 50 فیصد دیسی کل پرزوں کا استعمال کیا گیا جو پروگرام کے آخر میں بتدریج بڑھ کر 60 فی صد ہوجائے گا۔
کابینہ نے پروجیکٹ کے تحت بھارتی فضائیہ کی طرف سے بنیادی ڈھانچے کے فروغ کی بھی منظوری دی ہے تاکہ ابتدائی ڈپو ہی میں مرمت اور سروسنگ کے کام انجام دیئے جاسکیں اور دوسرے جگہ یہ کام کرانے میں لگنے والا وقت کم ہوسکے اور طیارے آپریشن کے استعمال کے لیے جلد فراہم ہوسکیں۔ اس سے بھارتی فضائیہ اپنے بیڑے کو ابتدائی ڈپو میں مرمت وغیرہ کی وجہ سے زیادہ باصلاحیت انداز سے اور مؤثر طور پر برقرار رکھ سکے۔
آتم نربھر بھارت ابھیان کے تحت بھارت دفاعی سیکٹر میں اندرون ملک ڈیزائن کرنے، فروغ دینے اور تیار کرنے کی جدید ٹیکنالوجی کے معاملے میں برابر ترقی کر رہا ہے۔ہندوستان ایروناٹکس لمیٹڈ ایچ اے ایل کی طرف سے ہلکے لڑاکا طیاروں کی تیاری سے آتم نربھر بھارت کوشش کو مزید فروغ حاصل ہوگا اور دفاعی سامان کی اندرون ملک تیاری کو ترقی ملے گی اور ملک میں دفاعی صنعت کو فروغ حاصل ہوگا۔ تقریباً 500 ہندوستانی کمپنیاں جن میں ڈیزائن اور سامان سازی کے سیکٹروں کی ایم ایس ایم ایز بھی شامل ہیں۔ اس خریداری کے لیے ایچ اے ایل کے ساتھ مل کر کام کریں گی۔ یہ پروگرام بھارتی ایرو اسپیس تیار کرنے والے ایکو سسٹم کو ایک متحرک آتم نر بھر خود کفیل ایکو سسٹم بنانے میں مددگار ثابت ہوگا۔
وزیراعظم کا دفتر
وزیر اعظم نے آنجہانی جناب مہیش بھائی اور آنجہانی جناب نریش بھائی کنوڈیا کو خراج عقیدت پیش کیا ہے
نئی دہلی،30 اکتوبر وزیر اعظم جناب نریندر مودی نے گاندھی نگر میں آنجہانی جناب مہیش بھائی اور آنجہانی جناب نریش بھائی کنوڈیا کو خراج عقیدت پیش کیا ہے۔ یہ لوگ فلم، موسیقی اور کلچر کی دنیا سے وابستہ تھے۔
خواتین اور بچوں کی ترقیات کی وزارت
خواتین اور بچوں کی ترقی کی مرکزی وزیر تشدد سے متاثرہ خواتین کے لیے ملک گیر 24 گھنٹے کام کرنے والی ہیلپ لائن کا آغاز کریں گی
نئی ہیلپ لائن کا مقصد تشدد سے متاثرہ خواتین کے لیے بہت سی شکایات اور مشورے کے خدمات کی سہولیات فراہم کرنا ہے
نئی دہلی،26 جولائی ،2021 / خواتین اور بچوں کی ترقی کی مرکزی وزیر محترمہ اسمرتی زوبین ایرانی منگل 27 جولائی ، 2021 کو تشدد سے متاثرہ خواتین کے لیے ہمہ وقت کام کرنے والے ہیلپ لائن نمبر کا آغاز کریں گی۔ اس ہیلپ لائن کا مقصد تشدد سے متاثرہ خواتین کو پولیس ، اسپتالوں ،ڈسٹرکٹ لیگل سروس اتھارٹی ، نفسیاتی خدمات اور خواتین سے متعلق سرکاری پروگراموں سے مربوط کر کے ہنگامی حالات میں اور غیر ہنگامی حالات میں شکایات اور مشورے کی خدمات ہمہ وقت فراہم کرنا ہے کہ یہ سہولیات پورے ملک میں ایک واحد یکساں نمبر کے ذریعے فراہم کی جائے گی۔ یہ ہیلپ لائن خواتین کی حفاظت کو اولین ترجیح دیتے ہوئے خواتین اور بچوں کی ترقی کی وزارت اور خواتین کے لیے قومی کمیشن کی طرف سے کیے گئے بہت سے اقدامات کے مطابق ہیں۔
اس نئی ہیلپ لائن کا مقصد تشدد سے متاثرہ خواتین کو پولیس کی مدد ، نفسیاتی اور سماجی مشورہ اور دیگر خدمات جیسی بہت سی مربوط سہولیات فراہم کرنا ہے۔ یہ ہیلپ لائن خواتین کے خلاف تشدد سے متعلق معاملات پر ہمہ وقت مدد فراہم کرے گی۔ اس ہیلپ لائن کے تحت تربیت یافتہ ماہرین کی ایک ٹیم کام کرے گی ۔ 18 سال یا اس سے زیادہ عمر کی کوئی لڑکی یا عورت اس ہیلپ لائن پر کال کر کے مدد حاصل کر سکتی ہے، جو نئی دلی کے خواتین سے متعلق قومی کمیشن کی عمارت میں کارکردگی انجام دے گی۔
این سی ڈبلیو اپنے قانونی درۂ کار کے تحت پورے ملک میں تشدد / خواتین کے حقوق کی محرومی کے مختلف زمروں کے تحت کی گئی شکایات کی چھان بین کرے گا۔ یہ شکایات اس ویب سائٹ www.ncw.nic.inکے ذریعے تحریری طور پر یا آن لائن موصول کی جائے گی۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –7054
(Visitor Counter : 110
وزارت خزانہ
کابینہ نے موجودہ جزوی قرض ضمانت اسکیم میں ترامیم کو منظوری دی
اے اے کی ریٹنگ اور اس سے نیچے کے بانڈز یا کمرشیل پیپرز جب پی ایس بی کے ذریعے خریدے جائیں گے تو ان کے سلسلے میں پورٹ فولیو ضمانت کی فراہمی
نئی دہلی ،20مئی2020: مرکزی کابینہ نے وزیر اعظم جناب نریندر مودی کی قیادت میں اے اے ریٹنگ اور اس سے نیچے کے بانڈز یا تجارتی کاغذات کی خریداری کے سلسلے میں 20 فیصد تک کے پہلے خسارے کے لئے خود مختار پورٹ فولیو ضمانت کو اپنی منظوری دے دی ہے۔یہ تمام بانڈز یا پیپر جزوی قرض گارنٹی اسکیم کی توسیع کے توسط سے این بی ایف سی اداروں؍ ایم ایف سی؍ چھوٹے مالیاتی اداروں کی جانب سے جاری کئے گئے ہوں گے اور اس کا اجراء سرکاری دائرہ کار کے بینکوں کے ذریعے عمل میں آیا ہوگا۔
کابینہ نے یکجا کئے گئے اثاثوں کی خریداری پر موجودہ پی سی جی ایس میں بھی ترامیم کو اپنی منظوری دی ہے، جو درج ذیل امور پر احاطہ کریں گے-
- ایس ایم اے-1زمرے کے تحت رپورٹ کئے گئے این بی ایف سی ؍ ایچ ایف سی معاملات جو یکم اگست 2018ء سے قبل گزشتہ ایک برس کے دوران تکنیکی وجوہات کی بنیاد پر زمرے کے تحت آتے ہوں۔اس سے قبل این بی ایف سی؍ ایچ ایف سی اس مدت کے دوران ایس ایم اے-1یا ایس ایم اے-2 کے سلسلے میں اس اسکیم کے تحت ان کے نامستحق ہونے کی بات کہی گئی تھی۔
- خالص منافع کی کسوٹی میں اس طرح کی رعایت دی گئی ہے کہ اب متعلقہ این بی ایف سی؍ ایچ ایف سی نے کم از کم ایک مالی سال یعنی 18-2017، 19-2018 اور 20-2019 کے سال میں اس پر منافع حاصل کیا ہو۔ اس سے قبل این بی ایف سی؍ ایچ ایف سی نے کم از کم ایک مالی سال یعنی 18-2017 اور 19-2018 کے دوران خالص منافع حاصل کیا ہو۔
- ابتدائی پولنگ ریٹ کی تاریخ سے قبل یعنی کم از کم چھ مہینے پہلے نئے اثاثے سمیت اثاثوں کی فراہمی کی تاریخ کے سلسلے میں رعایت۔ اس سے پہلے صرف 31مارچ 2019ء تک بہم پہنچایا گئے اثاثے اس اسکیم کے تحت مستحق قرار پاتے تھے۔
- یکجا کئے گئے اثاثوں کی خریداری کے لئے اسکیم کو 30جون 2020ء سے توسیع دے کر اسے 31مارچ 2021ء تک کے لئے نافذ العمل بنایا گیا۔
موجودہ پی سی جی ایس کا اجراء 11دسمبر 2019ء کو عمل میں آیاتھا ، جس کی رو سے بی بی بی یا 100ہزار کروڑ روپے تک یا اس سے زیادہ کے یکجا کئے گئے اثاثوں کی خریداری کی صورت میں پی ایس بی کو لاحق ہونے والے اولین خسارے کا 10 فیصد حصہ خود مختار ضمانت کے طورپر فراہم کرایاگیا تھا۔ کووڈ-19 کے پھوٹ پڑنے کے بعد کاروباری سرگرمیوں پر لاک ڈاؤن نافذ ہوگیا تھا اور اس کے لئے ضروری ہوگیا تھا کہ این بی ایف سی؍ ایچ ایف سی کو سہارا دینے کے لئے اضافی اقدامات کئے جائیں۔